হাডসন উপসাগর
হাডসন উপসাগর (Inuktitut: Kangiqsualuk ilua, ফরাসি: baie d'Hudson, ইংরেজি: Hudson Bay) হলো কানাডার উত্তর-পূর্বাঞ্চলের একটি বৃহৎ নোনাজলীয় উপসাগর। ১২,৩০,০০০ বর্গ কি.মি. আয়তনের বিশাল অংশ নিয়ে এই উপসাগরের অবস্থান। হাডসন উপসাগরের জলস্রোত ও জলপ্রণালীসমূহের মোট আয়তন ৩৮,৬১,০০০ বর্গ কি.মি. যেগুলো নুনাভুতের দক্ষিণ পশ্চিমাঞ্চল, সাস্কাচুয়ান, এ্যালবার্টা, মানিটোবার অধিকাংশ অঞ্চল, অন্টারিও, কুইবেক, নর্থ ডাকোটার কিছু অংশ, দক্ষিণ ডাকোটা, মিনেসোটা এবং মন্টানার মতো অনেক রাজ্য ও শহরের ভেতর দিয়ে প্রবাহিত হয়েছে।এর দক্ষিণাঞ্চলকে জেমস বে বা জেমস উপসাগর বলা হয়। কানাডার পুর্বাঞ্চলের ক্রী উপজাতিদের ভাষায় হাডসন অথবা জেমস উপসাগরকে উইনিপেকো (Wînipekw) (দক্ষিণাঞ্চলীয় ভাষা) ও উইনিপাকো (Wînipâkw) (উত্তরাঞ্চলীয় ভাষা) নামে অভিহিত করা হয়।